ડાકોરમાં અષાઢી બીજ ના દિવસે નક્ષત્ર મુજબ તા. ૧૪મીના રોજ સવારે ભગવાન જગન્નાથ (રણછોડરાય)ની રથયાત્રા નીકળશે. આ રથયાત્રા નગરના આઠ કિ.મીના રૂટના માર્ગ પરથી ફરીને મોડી સાંજે નીજ મંદિરમાં આવશે. આ રથયાત્રા ગૌશાળા, લાલબાગ, શ્રી ભટ્ટજી મહારાજની બેઠક, શ્રી મહાપ્રભુજીની બેઠક, નરસીંહ ટેકરી તથા રાધાકુંડ બંગલી, મોખતલાવડી, ગાયોના વાડે (વાડાફાર્મ) , રણછોડપુરા ગામ થઈ સમાધિ, બજરંગદાસની જગ્યા તથા શ્રી કેવડેશ્વર મહાદેવમાં થઈ શ્રી લક્ષ્મીજી માતાજી મંદિર થઇને મોડી સાંજે રથયાત્રા પરત નિજ મંદિરમાં આવશે. ઉપરોકત રથયાત્રાના રૂટ માર્ગ પર છેલ્લા ઘણા સમયથી ઠેર - ઠેર નાના મોટા ખાડા પડેલા છે. તેમજ વરસાદી પાણીના ખાબોચિયા ભરાયેલા છે.